Sorjasara

Sorjasara (Carex krausei) on sarakasvien (Cyperaceae) heimoon, sarojen (Carex) sukuun kuuluva kasvilaji. Sorjasara ei kuitenkaan ole selkeä laji, vaan osa tutkijoista pitää sitä hapsisaran (Carex capillaris) alalajina, muunnoksena tai muotona. Sorjasaraa on kutsuttu suomeksi myös nimellä sirosara, mutta sirosara on myös Carex brunnea -lajin suomenkielinen nimi.

Sirosaran varret voivat kasvaa 15–35 cm korkeiksi. Sen lehtilavat ovat 2–8 cm pitkiä ja 1–2 mm leveitä. Sirosaran kukintona on useasta tähkästä muodostuva tähkistö, jossa on noin viidestä kymmeneen pientä tähkää. Pullakot ovat 1,5–3,3 mm pitkiä sekä 0,7–1 mm leveitä, ja niissä on 0,3–0,7 mm pitkä suuota.

Sorjasaraa kasvaa kosteusoloiltaan monenlaisilla kasvupaikoilla kalkkipitoisella tundralla, rannoilla ja niityillä. Sorjasaraa tavataan Euraasiassa, Grönlannissa, Kanadassa sekä Alaskassa.

Lähteet

Aiheesta muualla 
 JSTOR Global Plants: Carex krausei 
 Integrated Taxonomic Information System (ITIS): Carex krausei 
 Global Biodiversity Information Facility (GBIF): Carex krausei 

Sarat